CELEX: E2007P0005
Language: mt
Date: 2007-04-04 00:00:00
Title: Azzjoni meħuda fl- 4 ta' April 2007 minn Private Barnehagers Landsforbund kontra l-Awtorità tas-Sorveljanza ta' l-EFTA (Każ E-5/07)

9.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 186/61
            
         Azzjoni meħuda fl-4 ta' April 2007 minn Private Barnehagers Landsforbund kontra l-Awtorità tas-Sorveljanza ta' l-EFTA
   (Każ E-5/07)
   (2007/C 186/10)
   Fl-4 ta' April 2007 Private Barnehagers Landsforbund, irrappreżentata minn Peter Dyrberg u Ingvald Falch, Advokatfirmaet Schjødt, Dronning Mauds gt 11, Oslo, in-Norveġja, ressqet azzjoni quddiem il-qorti ta' l-EFTA kontra l-Awtorità tas-Sorveljanza ta' l-EFTA.
   Ir-rikorrenti ssostni li l-Qorti għandha:
   
               1.
            
            
               Tannulla d-deċiżjoni ta' l-Awtorità tas-Sorveljanza ta' l-EFTA Nru 39/07/COL tas-27 ta' Frar 2007 dwar il-finanzjament pubbliku ta' l-istituzzjonijiet muniċipali ta' kura għat-tfal matul il-jum fin-Norveġja, kif ukoll
            
         
               2.
            
            
               Tordna lill-Awtorità tas-Sorveljanza ta' l-EFTA sabiex tħallas l-ispejjeż tal-proċedimenti.
            
         Sfond legali u fattwali u eċċezzjonijiet miġjuba:
   
               —
            
            
               Ir-rikorrenti hija l-assoċjazzjoni tal-kindergartens privati fin-Norveġja,
            
         
               —
            
            
               Ir-rikorrenti ssostni li s-sistema Norveġiża għall-finanzjament tal-kindergartens tikkostitwixxi għajnuna mill-Istat li hija inkompatibbli mal-Ftehim taż-ŻEE,
            
         
               —
            
            
               Id-Deċiżjoni ta' l-Awtorità tas-Sorveljanza ta' l-EFTA Nru 39/07/COL tas-27 ta' Frar 2007 ddikjarat li s-sistema in kwistjoni ma kkostitwietx din l-għajnuna mill-Istat u sostniet li l-ewwelnett il-kindergartens ma jistgħux jitqiesu bħala impriżi, u t-tieninett li l-miżura ma kellhiex effett fuq il-kummerċ transkonfinali. Barra minn hekk, f'każ li kellha tkun involuta għajnuna, l-Awtorità tas-Sorveljanza ta' l-EFTA sabet li kienet tkun kompatibbli mal-Ftehim taż-ŻEE skond l-Artikolu 59(2) tal-Ftehim;
            
         
               —
            
            
               Ir-rikorrenti ssostni li l-Awtorità tas-Sorveljanza ta' l-EFTA:
               
                           —
                        
                        
                           wettqet vjolazzjoni ta' l-obbligi tagħha li tagħti bidu għal proċedimenti investigattivi formali;
                        
                     
                           —
                        
                        
                           interpretat u applikat b'mod żbaljat l-Artikoli 59(2) u 61(1) taż-ŻEE;
                        
                     
                           —
                        
                        
                           wettqet vjolazzjoni ta' l-Artikolu 16 SCA dwar l-obbligu li tistqarr ir-raġunijiet għal deċiżjoni, u l-prinċipji ta' amministrazzjoni tajba, b'mod partikolari l-obbligu li jitwettaq eżami imparzjali u diliġenti tal-każ.